Zagreb, 7. lipnja 2023.g.

**Z A P I S N I K**

sa **10. sjednice** Povjerenstva za odlučivanje o sukobu interesa održane dana 7. lipnja 2023.g. godine u prostorijama Povjerenstva za odlučivanje o sukobu interesa, s početkom u 10,30 sati.

**PRISUTNI:** Aleksandra Jozić-Ileković, Nike Nodilo Lakoš, Igor Lukač, Ines Pavlačić i Ana Poljak

**Iz Ureda Povjerenstva:** Ivan Matić i Daniel Žabčić

Predsjedava: predsjednica Povjerenstva za odlučivanje o sukobu interesa Aleksandra Jozić-Ileković.

Predsjednica Povjerenstva otvara sjednicu te poziva članove da se izjasne usvajaju li zapisnike sa 6., 7. i 8. sjednice Povjerenstva. koji su prethodno dostavljeni članovima. Utvrđuje se da članovi Povjerenstva jednoglasno usvajaju zapisnike sa 6., 7. i 8. sjednice Povjerenstva.

Predsjednica Povjerenstva otvara sjednicu te poziva članove da se izjasne o tome prihvaćaju li predloženi dnevni red. Utvrđuje se da članovi Povjerenstva jednoglasno prihvaćaju prijedlog dnevnog reda.

**Prelazi se na raspravljanje o 1. točci dnevnog reda.**

Predsjednica Povjerenstva Aleksandra Jozić-Ileković kao izvjestiteljica u predmetu **M-80/23, na zahtjev obveznice NATAŠE TRAMIŠAK, zastupnice u Hrvatskom saboru,** iznosi predmetni zahtjev za davanjem mišljenja, utvrđenja iz predmetnog spisa i relevantne odredbe Zakona o sprječavanju sukoba interesa te predlaže da Povjerenstvo u predmetnom slučaju, na temelju članka 23. stavka 6. ZSSI/21. donese odluku kojoj se ne daje se suglasnost obveznici Nataši Tramišak, zastupnici u Hrvatskom saboru, da nakon prestanka obnašanja ove dužnosti, a unutar razdoblja od 18 mjeseci od prestanka obnašanja dužnosti ministrice regionalnog razvoja i fondova Europske unije, bude imenovana na funkciju predsjednice Uprave trgovačkog društva Osječki sajam d.o.o. Također izvjestiteljica predlaže da se istom odlukom da suglasnost obveznici Nataši Tramišak da se nakon prestanka obnašanja dužnosti zastupnice u Hrvatskom saboru zaposli na radnom mjestu na kojem ne bi obavljala upravljačku funkciju u trgovačkom društvu Osječki sajam d.o.o., ukoliko ne bi koristila pravo na naknadu plaće nakon prestanka obnašanja iste dužnosti.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 1. točci dnevnog reda dovršeno.

**Prelazi se na raspravljanje o 2. točci dnevnog reda.**

Članica Povjerenstva Ana Poljak kao izvjestiteljica u predmetu **M-99/23, na zahtjev obveznika TOMISLAVA PAVLEČIĆA, općinskog načelnika Općine Veliki Grđevac,** iznosi predmetni zahtjev za davanjem mišljenja, relevantne odredbe Zakona o sprječavanju sukoba interesa te predlaže da Povjerenstvo obvezniku da mišljenje prema prijedlogu koji se daje na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 2. točci dnevnog reda dovršeno.

**Prelazi se na raspravljanje o 3. točci dnevnog reda.**

Članica Povjerenstva Nike Nodilo Lakoš kao izvjestiteljica u predmetu **M-108/23, na zahtjev obveznice KSENI RUDAN VRBLJANIN, članice Uprave trgovačkog društva Lokalna razvojna agencija Grada Belišća d.o.o. za poticanje lokalnog razvoja** iznosi predmetni zahtjev za davanjem mišljenja, relevantne odredbe Zakona o sprječavanju sukoba interesa te predlaže da Povjerenstvo obveznici da mišljenje prema prijedlogu koji se daje na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 3. točci dnevnog reda dovršeno.

**Prelazi se na raspravljanje o 4. točci dnevnog reda.**

Članica Povjerenstva Nike Nodilo Lakoš kao izvjestiteljica u predmetu **P-139/23, na zahtjev Nikoline Detelić, pročelnice Jedinstvenog upravnog odjela u Općini Bedenica** iznosi predmetni upit, relevantne odredbe Zakona o sprječavanju sukoba interesa te predlaže da Povjerenstvo podnositeljici da očitovanje prema prijedlogu koji se daje na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 4. točci dnevnog reda dovršeno.

**Prelazi se na raspravljanje o 5. točci dnevnog reda.**

Članica Povjerenstva Ines Pavlačić kao izvjestiteljica u predmetu **P-140/23, na zahtjev Tee Ljevaković, stručne suradnice za pravne poslove i podršku na projektima Razvojne agencije Daruvar** iznosi predmetni upit, relevantne odredbe Zakona o sprječavanju sukoba interesa te predlaže da Povjerenstvo podnositeljici da očitovanje prema prijedlogu koji se daje na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 5. točci dnevnog reda dovršeno.

**Prelazi se na 6. točku dnevnog reda.**

 Član Povjerenstva Igor Lukač izvještava javnost u predmetu **Pp-55/23, SANDRA ĆAKIĆ KUHAR, direktorica trgovačkog društva DOM POREČ društvo s ograničenom odgovornošću za izgradnju i upravljanje nekretninama do 31. kolovoza 2022.g.**, u kojem je dana 6. lipnja 2023. Povjerenstvo odlučilo da ne postoje pretpostavke za pokretanje postupka vezano za moguću povredu odredbi ZSSI-a.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 6. točci dnevnog reda dovršeno.

Predsjednica Povjerenstva konstatira da je sjednica završena. Prelazi se na postupak glasovanja. Na temelju članka 44. stavka 3. Zakona o sprječavanju sukoba interesa postupak glasovanja zatvoren je za javnost.

Sjednica je završena u 11,30 sati.

**Zapisnik sastavio**

**tajnik Povjerenstva: Predsjednica Povjerenstva:**

**Ivan Matić, dipl.iur. Aleksandra Jozić-Ileković ,dipl.iur.**